Tutkimustoiminta | Invalidisäätiö Orton
Tutkimus ja koulutus Orton
Tutkimus ja koulutus Orton | Invalidisäätiö Orton
Tieteellinen tutkimus | Invalidisäätiö Orton
Tutkimusjohtajan tervehdys | Invalidisäätiö Orton
Tieteelliset julkaisut | Invalidisäätiö Orton
Tutkimus ja koulutus Orton | Henkilökuntaesittely
Koulutus Orton | Invalidisäätiö Orton
Tutkimusjohtajan tervehdys
» Tutkimus ja koulutus Orton » Tutkimustoiminta
Oheisessa listassa on osa meneillään olevista tutkimuksistamme. Tekstiin on merkitty tutkimuksen vastuuhenkilö Invalidisäätiö Ortonissa. Jos haluat lisätietoja tutkimuksistamme, ota yhteyttä Leena Ristolaiseen (leena.ristolainen@invalidisaatio.fi, 040 631 2255).
Projektitilit 2016
Ortonin painopistealueet ovat
Kliiniset – ja RCT – tutkimukset sekä pitkäaikaisseurantatutkimukset
Uuden teknologian kehittäminen, kriittinen arviointi ja innovatiiviset tutkimukset
Lastenreumaan liittyvät tutkimukset
Hoitotieteelliset tutkimukset
RCT -tutkimuksiin kuuluvat polven ACL-ligamentin korjausleikkausten vaikuttavuustutkimukset. Anestesiologiaan liittyy alkava RCT -tutkimus, jossa tarkastellaan intraoperatiivista sedaatiota spinaalianestesiassa polvi- ja lonkkatekonivelleikkauspotilailla. Kliinisistä tutkimuksista osa jatkuu edellisiltä vuosilta kuten selvitys nivelrikon patomekanismeista ja lasten pistospelkoon liittyvä tutkimus reumaa sairastavilla lapsilla ja nuorilla. Tänä vuonna alkava uusi tutkimus on lonkkiin asennettujen metalli-metallitekonivelliukuparien hoitotulosten arviointi.
Selkäsairauksien hoitoon ja kuntoutukseen liittyvä tutkimus on ydinaluettamme. Parhaillaan on menoillaan mm. Mb Scheuermannin luonnollisesta kulusta raportoiva tutkimus.
Yläraajaongelmien osalta meneillään olevia tutkimuksia ovat mm. jäätyneen olkanivelen luonnollinen kulku, lunatummalacia sekä serratuspareesi.
Uuden teknologian kehittämiseen ja kriittiseen arviointiin kuuluvat tutkimukset, joissa mm. kehitetään täysin implantoitava moottoroitua ydinnaulaa raajan pidennystä varten. Tämän projektin jatkoksi on jo suunnitteilla vastaavia laitteita selkärangan deformiteettien ja kalloluiden korjaukseen.
Tekonivelten kulumiseen ja infektioiden esiintymiseen liittyvän tutkimuksen taustalla on tutkimustyöryhmä, joka on jo tähän mennessä kehittänyt ns. timanttihybridipinnoitemateriaaleja, jotka edustavat alan kansainvälistä huippua.
Olemme myös mukana tutkimushankkeissa, joissa selvitetään mm. tekonivelen pysyvyyteen vaikuttavia tekijöitä yhteistyössä mm. Helsingin yliopiston kanssa.
Lastenreumaan liittyvä tutkimus arvioi lastenreumapotilaiden ja heidän perheidensä lääkinnällisen ja psykososiaalisen kuntoutustarpeen ja –palvelujen toimivuutta.
Hoitotieteellinen tutkimus liittyy selkäleikkauspotilaiden potilasohjaukseen ja sen kehittämiseen. Tarkoituksena on eri osatutkimusten avulla kehittää hoitotyön käytäntöjä sairaalassamme ja kuntoutusyksikössämme.
Invalidisäätiö ORTON - Tenholantie 10, 00280 Helsinki - Puh. (09) 47481 © ORTON